
um multis nominibus parenti meo 
debeam qui optimis disciplinis me erti~ 
diendum curavit^ illud tamen potissi- 
mum est cur eidem gratias habeam per- 
multas quod ejus opera mihi adolescen- 
tulo ad te patuerit accessus. Tu enim 
me pluries gravissimis verbis hortatus 
e.9, ut intentum animum studio admove- 
rem^ neque iimqiiam committerem ut Si- 
renum cantibus Ulectus^aut impotentium 
cupiditatum Jluctihus quasi abreptus, a 
recto itinere aberrarem. Adhaec pro 
illa , qua mirifice fulges urbanitate mi- 
hi saepissime exquisitam tuam biblio- 
thecam adexindi copiam fecisti , quae 

in hac urbe magnopere excellit. Quae 
omnia cum summo fuerint ad discen- 
dum praesidio^ me collegi nihil que ei 
curae praevertendum putavi quam ut 
urgerem propositum meum , atque ope- 
ram litteris pro ingenioli mei tejiuitate 
transmitterem. Cum vero linguas per- 
discendas et philosophicas disciplinas 
attigissem^ hanc mihi diatribam per- 
scribere in linguam scripturamque u- 
niversalem certum fuit. Nunc eam tibi 
nuncupo non ut aliquam gloriolam in- 
de sumam , sed ut observantiae in te 
meae significationem exhibeam. Certe 
si res levissimas , quas illa complecti- 
tur volueris intueri , munusculum hoc 
levidense erassoque , ut ajunt^ filo con- 
textum tibi videbitur'.) si vero amorem 
stiidiumque erga te meum adverteris , 
quo tibi meam lucubratiunculam inscri- 
bo ^ debes fateri maximum. Reliquum est 
ut adolescentem tibi addictum tuearis , 
tcque , amicis , tuisque omnibus incolu- 
mem quam diutissime serves. 

^^uiscjuls rernm omnluin , quas Sd- 
pientissimiis Artifex Deus ex nihilo edi- 
dit naturam fuerit perscrutatus dubitar®* 
non potest , quin homo non sibi nni , 
sed societati sit conditus. Hinc eo curas 
pro suo quisque modulo debet converte- 
re ut aliorum commodis prospiciat. Quod 
magis praestandum sapienti est , qni su- 
as cognitiones , quas et peracre ingeniuiir 
et studiorum contentio erpeperit,in com- 
munem usum et ulllltatcm debet inten- 
dere ^ cum vix qnidquam invenias do- 
ctrina utilius hominum societati. Qua- 
rnobrcin ad acuendam diligentfara nihit 
sapienlissimi quique homines fore validi- 
us 'existimarunt, quam ut praesidia quae- 

in societatem e litteris dimanant oculis 
proponerent. Arbitrabantur enim sic pos- 
se animos vehementius incendi ad litte- 
ras comparandas , quae publico bono ap- 
prime conducerent. Cum vero quidquid 
humanitatis in vitae consuetudine , aut 
fidei in societatibus constituendis, quid- 
quid solertiae aut sapientiae in urbibus 
exstruendis , mercibus exportandis , mo- 
ribus dirigendis scientiarum ducibus ac- 
ceptum magna ex parte sit referendum ^ 
liquido patet quantopere iis debeamus , 
qui studio , labore , et industria in so- 
cietatis commoda incubuerunt. Contra ec- 
quis non duxerit eos turpi nota inuren- 
dos , qui futiles , vanas , et nullius mo- 
menti quaestiones enucleandas exhibue- 
runt , atque adhuc exhibent ad animi re- 
missionem , quasi a studiis delectatio so- 
la peteretur ut ait Tullius , non fru- 
ctus maximus , quem possent homines in 
communem usum proferre ? Certe dissi- 
mulare non possumus , quin saepe ne- 
scio quae immodica cupido philosopho- 

rum animos pervadat , qua correpti ir- 
ritas quaestiones , et nullius pene usus 
proponunt menti expediendas. At hoc ma- 
lum eo fit praeseutius , quod adolescen- 
tuli studiorum iter vix ingressi hujusmo- 
di quaestiones novitatis semper aliquid 
redolentes non solum ex alieno ore avido 
excipiunt , aut in scriptis oculis inhian- 
tibus legunt , verum etiam ( quod magis 
fortasse mireris ) pro illis , quasi pro a-c 
ris et focis > 'strenue depugnant. Inter, haa. 
vero non ultlmuna locum, oblinet illa y 
Bum dati possit lingua et scriptura uni- 
versalis , qua populi omnes utantur ^ 
quin ediscendis tot linguis provinciam 
plenam aleae , ac salebrosam suscipiant^ 
Cum vero non pauci docti homines hu- 
jus rei facilitatem adstruxerint uovasquo 
methodos in hanc rem , uovasquo regu- 
las concinnarint, in adolescentes non ra- 
to ipse o^ndi , qui vivido quodam ae- 
stu abrepti in litteratos hotniucs irrum- 
pebant quasi in re tam facili animum de- 
sponderent , nec certatim alius alio ardea- 

tior tara pulchro labori se adjicerent. Huic 
opinioni , quae facilem et peropportunam', 
ad comparandam publicam utilitatem du- 
cit linguam et scripturam universalem , 
hac diatriba 'mihi occurrendum censui. 
Quaestionem delibare libuit summa per 
capita , ut aliquam hujus rei veluti adum-- 
brationem aliis exhiberem , si velint ma- 
jore studio, ac diligentia rem excutere. Ve- 
lim autem, ut nemo id mihi arrogantiae 
vitio vertat, qpasi induxerim animum phi- 
losophis praestantis ingenii , acerrimique 
judicii detrahere , quorum doctrinae lau- 
dibus contexendis me imparem profiteor. 
Eo enim spectat consilium meum , quod- 
cumque demum id fuerit, ut aequales 
adolescentes quodammodo moneam , ne 
in veritate inquirenda^ turpiter hallucinen-F 
tur , tempusque in inanibus rebus tradu- 
cant , cujus, ut ajebat Seneca, sola avari- 
tia honesta est. Cum vero deesse numquam 
possit locus in loto disciplinarum orbe , 
quo quis vera ingenii laude commende- 
tur , quin rebus minime profuturis stq- 

<Jeat , quisqne velim , ut ad res tantum 
frugiferas , et solertiam et animi contenti- 
ones conferat. At quoniam qui linguam 
universalem haberi posse contendunt ( de 
lingua primum dein de scriptura dicturus 
sum ) alii aliam ingressi viam eo demum 
omnes collineant , ut affirment facilem ip- 
sam fore , si radices primigeniarum lin- 
guarum possent dignosci , ex quibus una 
dein efficeretur 5 de hac re nobis pro te- 
nuitate virium disserendum curamus. 

Jam palam est universis Deum , 
postquam hanc mirabilem mundi ma- 
chinam eduxit , sexto demum die ad 
suam imaginem hominem efformasse , 
locoque statuisse amoenissimo, qui omne 
arborum genus exhibebat , quae et ocu- 
los voluptate et gustum suavitate pa- 
scerent. Duo vero ei munera contulit , 
quibus neglectis , non sane cernimus, quid’ 
inter mutas belluas et hominem inter- 
sit , rationemf scilicet , et rationis inter- 
pretem sermonem. Ratione , qua nihil 
divinius , ajebat Cicero , res abditas valet 

perscrutari, comprehendere , componere , 
praeteritas recordari , conjectare futuras , 
aliaque persequi , quae nonnisi a vi” mea- 
tis atque ingenii queunt proficisci. Ve- 
rum haec omnia densissimis obruta tene- 
bris delituissent , nisi sermo accessisset , 
qui humanae mentis cogitata et consilia 
proderet. Hinc primus homo ratione prae- 
ditus sonos illico articulatos emisit , qni 
suae mentis ideas diserte exprimerent. 
Ipse nomina cuique animantium inussit . 
ut notam , qua facile distingui possent » 
» appellavitque Adam , en Genesis verba, 

» nominibus suis cuncta animantia , et 
>« universa volatilia coeli et omnes bestias 
terrae » . Cum vero homo ad societatem 
sit natus ex sermone hos quoque fructus 
non poenitendos assequitur, quod lingua 
effert animi motus, quibus afficitur. Corte 
crediderim hominum pectus naturae sem- 
per aliquid molientis officinam posse ap- 
pellari» Numquam enim haeret , aut tor- 
pescit , sed mortalium animos miriHce vent> 
sat , illosque format ad omnem habitum 

fortunae. Ut vero homo perturbationes 
ipsas, quas excitat animus, queat cum aliis 
communicare linguam in ministerium ad- 
vocat. Sic maeroris, laetitiae, timoris, 
confidentiae , aliorumque aff.ctuum motus 
palam exhibet , eosque etiam , si opuS 
fuerit , in aliis ciet. Ita Horatius. 

Format enim natura prius nos intus 
ad omnem 

Fortunarum habitum: juvat aut im- 
pellit ad iram , 

Aut ad humum maerore gravi dedu- 
cit , et angit ; 

Post effert animi motus interpreti 
lingua. 

Hinc ipse Adam , postquam 'Deus 
costa illi sopito exempta mulierem effinxit, 
quae fieret vitae consors, eique 'adduxit , 
sibi et illi his verbis hilariter est gratula- 
tus « Hoc nunc os ex ossibus meis, haec 
» vocabitur virago quoniam de viro sum- 
» ta est » . Eadem vero lingua , qua A** 
dam , posteros usos esse ex scriptura co- 
gnoscimus. Nam , cunctis rebus diluvii i- 

nundatione absorptis, postquam Noachus 
arca egressus Deo altare erexit grates per- 
soluturus » terra erat labii umus et ser- 
D monum eorumdem » Cum autem mul* 
tiplicatum hominum genus centum anno- 
rum spatio et eo amplius creverit, con- 
siliumque iniverit diversas regiones , de- 
ductis coloniis , petendi , etiam patet , 
priusquam dispergerentur, turrim in monu- 
mentum potentiae erexisse , quae in im- 
mensam altitudinem excresceret. At Deus 
irritos conatus exsufllavit , distracta in tot 
linguas ea , qua hactenus usi fuerant. Hinc 
ab incepto cessatum sublato communis lin- 
guae (a) commercio. Igitur a confusione 

(a) Quaenam vero faerii haec lingua commaois , 
ipii docti viri acerrime inter se digladiantur. Quum enim 
negent fuisse hebraicam , qua usus esset AJ.im ejusqiic 
posteritas , alii Celticam , alii Copticam , Graecam , Si- 
nentem obtrudunt, contra atque nos sentimus, qui Ada- 
mum ejuique nepotes hebraicam locutos fuisse coD'endi> 
mus, etsi non diffitemur eam ( praeter illam quae ha- 
betur in sacro textu incolumis ) populi ludaici disper- 
•ione in aliam pene abiisse commixtione aliarum , i. 
psasque literas in Chaldaicas , teste Hyeronimo , captiri- 
*aiis Babjlonensis tempore evasisse. 

in babel , quod ipsum sonat , oborta om- 
nes quae tunc vivebant familiae per totum 
terrarum orbem propagatae , propriam si- 
bi ac peculiarem linguam arcessiverunt. 
Hic ecquis sibi confideret posse primige- 
niarum linguarum radices omnes expisca- 
■ ri ? Equidem non, inficior, quin, (tit fa- 
cile cuilibet patet , qui etimologicam ar- 
tem calleat ) eaedeni pene oris inflexiones 
ad significandas primas ideas , quae homi- 
num menti exhibentur apud Hebraeos , A- 
rabes , Indos , Persas , Celtas , Teutonos 
occurrant (i) Verum enim vero quid re- 


(5) Vocabutum ipsum nomen pene in universo orbe- 
eodem oris hiatu vel sono auditur ; Nam, name , ne-> 
me , nome , onoma , nim , nomhre et cuncta ab lie>l 
braiqo naam : dicere, proncisceutia. Paler Siniea 
Sermone appeUaliir Joa , Mun^ice.et Geice /a, MabU 
tnice pa , aspirata iu teneum conversa, Luttee pe Hua-. 
atecice pap , Tibetanjce /ap , Omagnice et Mainasice 
papa , lodostanice , etBeloice bap , Salinice halia, PhaN 
latice baha , Turcice huba , Malabarice buva , Man- 
idiogice et Barmanice ba , Chaldaice Sjriace et Arabi- 
ae Aacft, Pertice peder , addito taattun d«r , <^uod ex,- 

&rt io tanta linguarum varietate radices ali- 
quarum vocum arduo labore atque ingenti 


•ellens valet , graece et latine pater , germanice ea* 
ler, anglice /a/Aer, suece , bi5panice et italice pa- 
dre , gallice p^re pro nimia , qua galli verberum con- 
tractione delectantur. Mater ainiee nuncupatur mah , 
Mabimice ma , Pemvianice , Omaguice , et Betoice 
mama , ^uastecice mimi , Tuacerarasice anah, Indosta- 
nice et Lusitauice mae , Tibetauice jum , Mandingi- 
ee jem , Malabarice emme , Chaldaice , Syriace et A- 
rabice haem vel kemma , Aetiopice cham , Turci- 
ce ana m pro magna , quae inter cas extat affinita- 
te, in R deflexa, Ackimice anaa, Phallaiice inna, Can- 
gice, Riirabanicu nenne , Aminice minna, Illyrice /na//i, 
Atmenice mq/r, Latine mater, Graece me/er, Germanice 
mulier, Anglice molher , Sueee moder, Italice et Hispa- 
nice madre , Gallice mere. Eaque analogia in voci- 
bus domum signiGcantibus cerni potest : bat , beth , 
beit . both , bod , boed , bathe. £t si in Hebraico ser- 
mone graecae latinaeque dictionis domus , atque Itali- 
cae bispanicaeque cata ratio vult reperiri , quisnam 
qui vel a limine orientales litteras salutavit non videt Jo- 
mum a <2o/nuA sepulcbrum , quia viventis sepultura recte 
appellari potest, et casa a casa tegere proficisci ? Quid 
dicam de voce terra 7 Art , areis, erdsi , erde , jord , 
earlh , era , ert, terra , iierra , terre ? Ab aetiopico ad 
manus recta manant bebraicum jad , chaldaieum jed, 
persicura eid , celticum , anglicum , ac leolnnicum ha~ 
nd, atque inde inuumerae quidem voces derivant : fran- 
cicum aider , latinnm aides , quia manu exstruitor, hi- 
apanicum adobar , et plura id genus , Bar bebraice va- 
let declaravit ^ et celUce cantui unde bardi j hinc sane 

conata veperire ? In unda maris Aegaei 
stillam muriae , atque ad divitias Craesi 
teruncii accessionem dixeris. Certe nemo 
ignorat linguas eam vicissitudinem subiis- 
se , quam res omnes humanae , exper- 
tae sunt nempe, ut mutationi fuerint ob- 
noxiae. Quem tandem praeterit verba de- 
cursu temporis interire ? Hinc Horatius.- 

Ut Silvae foliis pronos mutantur ia 
annos , 

Prima cadant , ita verborum vetus 
interit aetas, 

Adhaec quot vocabula nova extlte- 
nint , cum nova? ideae fuerint exprimen- 
dae ? » Rerum copia » ajebat Cicero III. 
de Orat » verborum copiam gignit, hinC; 
Horatius. 


fhiuat armcnicom bar~bar e!, lalinnm Jari, italkiHn par. 
lare , luitlaiiicum falar , liispaiiicum hablar , graecuo» 
/emi\ reo , germatiicum reden ; cellican> /ir, tcolitcuA 
wor/A, aoglicuni word, scoiuia uvary iri»iidi«am bear^ y 
ia , islandicum fiarh, ilalicuia ^arola ^ fattella 
Bicum/b/a, sinicutn fii^ hisp^nicomhabta, poiabrt, f»an-. 
clcun b»bU ^ juuole ^ hitraug , et id gcoBS uxtTutB. 

Si forte necesse est 

In(]iclis monstrare recentibus abdita 
rerum , 

Fingere cinctutis non exaudita Ce- 
tliegis 

Continget. 

, Illud denique dubitari non potest, 
quin linguae primum rudes , atque adhuc 
verborum pauperes doctorum hominum 
opera in mirificam ubertatem et copiam 
excreverint. Hinc Horatius ipse. 

ego cur acquirere pauca 

Si possum invideor , cura lingua 
Catonis et Enni 

Sermonem patrium ditaverit , et no- 
va rerum 

Nomina protulerit. . . . ? 

Praesertim id accidisse compertum 
est apud gentes illas , quae animum lit- 
teris adjecerunt , ut mores agrestes ex- 
uerent. Quum enim studia in mores pa- 
ullatim commigrare viri sapientissimi co- 
gnoverint , nihil antiquius habu^unt , 
quam ut bonis artibus hominum animos 

veluli efferatos demulcerent, et ab. agre- 
sti vita ad humanitatem traducerent. Quod 
si commentitia sunt illa , et cantum Or- 
phei mitiores reddidisse belluas, et lyram 
Amphionis suavitate movisse lapides, certe 
quis haec commenta inniti aliqua veritate 
uegaverit?Huic rei nullum dubitandi locum 
relinquunt historiae quibus liquet gen- 
tes moribus immansuetas placido Musarum 
commercio , et inscitiae caligine excussa , 
a feritate ad humanitatem sensim et sine 
sensu deflexisse. Heic autem quis nega- 
bit , statim ac cultura moribus accessit , 
rudi sermoni , quo gentes antea ute- 
bantur , expolitionem etiam accessisse , 
ita quidem ut vetus lingua pene tota in 
aliam abierit ? Eant nunc qui contendunt 
posse radices omnes primigeniarum lin- 
guarum investigari , et rem tam diffici- 
lem , tam arduam , tam pene impossi- 
bilem aggredi confidant. Certe nemo e- 
rit tam penitiore doctrina conspicuus , 
ut tot linguarum , post tot mutationes , 
et saeculorum lapsus, radices primas pos- 

sit Ingeniosa sollertia excerpere , ex qui- 
bus postea una lingua queat conflari. 
Verum ne quis nobis succenseat, quasi 
temere omnia dicamus, quae cursim ad- 
huc persecuti sumus historia libet eviu- 
cere. £x hac habetur linguas fere om- 
ues aut temporis edacitate , aut heili com- 
roerciique caussa adeo immutatas esse , ut 
antiquae quasi obsoleverint , novamque 
formam induerint. Et sane Indi , eorum 
jam lingua in diem adaucta, aliisque ser- 
monibus commixta , cum Babylonenses , 
Graeci , Persae , aliaeque gentes in illas 
regiones irrepserint , nunc vix vetustam 
Sarascrudonicam queunt intelligere, quam 
saltem in Sacris , scientiisque adhibent. \ 
Coptica etiam lingua penes Afros , ut 
barbara dialectus in praesens auditur , 
dum antiqua jEgyptiaca penitus ignoratur. 
Adhaec Persica lingua , in qua Zoroastri 
opera , et Barzuae dialogi conscripti sunt 
prorsus decessit , ac nova quaedam e- 
mersit, quae ex Turcico , Arabico , alia- 
rumque Asiae et Europae nalioaum idU 

omale referta est ^ perinde atque Angll- 
ca , quae Celticam tot post saeculis obli- 
vione obrutam excepit. Americanae quo- 
que gentes , caeterique populi ad mitio- 
rem vitam , morumque urbanitatem de- 
mum revocati libertatem simul cum pa- 
trio sermone amiserunt , quum exterae 
nationes y qnae eos in ditionem suam 
redegerunt , illis linguam simul cum ju- 
go imposuerint. Quod si animum ad do- 
ctiores linguas convertamus, quis ignorat- 
Graecam linguam adeo rudem extitisse 
ab suis incunabulis, ut Plato saepe aflir- 
marit , eam barbaris vocibus inquinari ? 
Verum cum Homerus Achillis iram ce- 
cinit, et naturam spirantibus coloiibus 
depingendo poeseos exhibuit exemplar 
absolutissimum , cum Herodotus com- 
mentitias |■K)polorum Asiae origines dul- 
ci Musarum stylo persecutus est , ambo 
Graeca ingenia admotis veluti stimulis ad 
litterarum gloriam, excitarunt. Hinc dum 
Tragoedia Sophocles et Euripides , histo- 
ria Thucidides et Xenophontes , philoso- 

phia Socrates, Plalones, xVrisloteles jacta- 
bat, ipsaeqtie pingendi et exculpendi ar- 
tes Zeuxi , Parra&io, Policleto , ac Phy- 
dia superbiebant , oratores praestantissi- 
mi linguam non modo exornarunt , ve- 
rum etiam locupletare studuerunt , ut 
scientiis , bonisque artibus linguae splen- 
dor accederet , ex qua ingens Graeciae 
gloria dimanaret. Quos inter praestite- 
runt Athenienses , qui multis litteris ap- 
prime ornati tantam sibi in bnguae pu- 
ritate nominis celebritatem vindicarunt , 
ut Atticismus et Atticas sapor in pro- 
verbium abierint. Immo adeo modulatio- 
ni inservierunt , ut Attica anus Theo- 
phrastum , hominem alioquin disertissi- 
mum , annotata unius verbi afFectationo 
hospitem dixerit. Hinc ipse Tullius in O- 
rat: ajebat » Ad Atticorum aures teretes, 
»> et religiosas , qui se accomodant , ii 
» sunt existimandi Attice dicere aa. Sed 
rursus haec ipsa lingua tam pura , tam e- 
legans , tam splendida , elapsis annis , de- 
cidit ex ea dignitate , cui Athenis in ip- 

so bonarum artium sinu assueverat. Au- 
diamus Tullium in Bruto Ll » Ut Se- 
>» mei a Pyraeo eloquentia evecta est , 
» omnes peragravit insulas , atque ita pe- 
» regrinata tota Asia est , ut se externis 
)} oblineret moribus , oronemque illam 
M salubritatem Atticae dictionis et quasi 
» sanitatem perderet , ac loqui pene de- 
ni disceret » Ex his quis non videt quot 
mutationes Graeca lingua subierit ? Id 
ipsum de latina quis negaverit? Docti 
norunt, quaenam tandem fuerit haec lin- 
gua , antequam Romani studio exornan- 
dae illius caluerint. ?ionne sciunt universi 
qui latinae linguae, peritiam omnem exha- 
userunt , ipsam esse olim Etrusci seu O- 
sci , Graecique sermonis barbaram com- 
mixtionem ? Oscorum gentis intereuntis 
linguam apud Romanam mansisse tradit 
Strabo. Quod vero ad Graeca vocabula 
attinet , Varro innumera verba recenset, 
quae de Graeco fonte desumpta latinis 
fuerunt intermixta. Hinc vocabulis prima 
sua origine scatebat , quae postea Roma- 

ni oblivioni mandarunt , ne dicam risu 
exceperunt. Quis non miretur verba, quae 
in fragmentis decemviralium legum oc- 
curruht , nancitor , escit , abascit , 
amsegetes , sublucator , emeni , tfo- 
nicum , antestaminor , interibi , ali- 
aque , quae a latialis linguae nitore po- 
stea mirum quantum abhorruerunt. Pri- 
mus omnium Terentius admirabili inge- 
nii felicitate praeditus non modo Graecas 
divitias iu linguam suam traduxit , verum 
etiam totus fuit iu latinitate perpolienda, 
aut , ut verius dicam , renovanda. Cum 
vero Graecia victa victorem ipsum do- 
muit, et Graecae elegantiae veluli semi- 
na Romano solo tamquam mollito agro 
excepta uberrimum fructum attulerunt , 
tum quidquid hominum cultiorum Ro- 
mae extilit novandae atque augendae su- 
ae linguae operam transmisit. Plura ver- 
ba peregrinum quiddam resonantia obso- 
leta, ablegata nimis aspera atque horri- 
da , rudia ornata , nova cusa : quae om- 
nia adeo excreveruut, ut antiquae lia- 

gnae nulla fere vestigia superfuerint. Hinc 
quae propria fuerat gloria Graecorum ia 
linguae elegantia , ea fuit cum Romanis 
communicata , et Roma in subselliis^, ia 
rostris , in Curia Crassos , Antonios , 
Hortensios , Cicerones obstupuit , qui ad 
latlni sermonis venustatem tuendam mi- 
rifice adlaborarunt iii illo praesertim Aa- 
gustaeo saeculo et litterarum splendore. 
Verum iste nitor, istaec elegantia inco- 
lumis suo gradu stetit ? Minime gentium : 
nam Roma , quae jngum simul et lin- 
guam imposuit subditis nationibus, lin- 
guam suam iterum inquinatam indoluit , 
quum populi omnes in ditionem redacti 
et verba a Romanis sint mutuati , et pro- 
pria Romanis reliquerint » Unaquaeque 
M gens » , ita Isidorus» cum suis opibus , 
» vitia quoque et verborum et morum 
M Romam transmisit» Hinc barbari tam 
turpem latiali lingnae foeditatem intule- 
runt , ut ea ab excelso splendoris glo- 
riaeque culmine deciderit, suamqne ele-- 
gantiam pristinam desiderarit. Plebs prae- 

sertlm barbaros ipsos seu imperitia , seu' 
quadam imitandi cupidine sequebatur ^ 
et ipse Quintilianus testatum reliquit m 
» imperitos vulgo barbare locutos, et to- 
M ta saepe Theatra , et omnem Circi 
» turbam exclamasse barbare m Quod si 
denique ad linguam nostram Italicam a- 
nimiim advertamus , quis dixerit quam 
rudis et pene agrestis fuerit initio , qu- 
um vulgaris diceretur? Sed tandem ex- 
cussa ignorantiae illius caligine , quae 
tot seculis homines obstrinxit , per vi- 
ros litteratissimos tam expolitam , suavem 
et splendidam se exhibuit , ut de venu- 
state et copia cum ipsa matre contende- 
ret. Heic ex industria argumentis absti- 
neo , ne lectorem super re notissima im- 
peritum credere insimuler. Ab illis autem 
quae hucusque sumus persecuti , quis- 
que poterit facile colligere, quam ardu- 
um perdifficile ac pene impossibile fi- 
at in tot linguis , et in tanta ipsarum 
vicissitudine radices linguarum primitiva- 
rum introspicere , ex quibus una fieret ^ 

qua omnes populi' uterentur. Quoti sive- 
ro sermo aliquis eligeretur, aut conderetur 
quem cunctae nationes loquerentur, is e- 
tiam procul dubio ob varios coeli hau- 
stus , corporis habitus , hominum mores 
ac civitatum consuetudines in totidem 
deinceps linguas ac dialectos dissolveretur. 

. At non solum linguae, sed etiam scri- 
pturae universalis cupido philosophorum 
animos incessit. . Verum ista nimirum aut 
Alphabetica est, aut ideographica. Al])ha- 
belhica sermonis .cognitionem prae se fert 
qui characteribus scribitur. Hinc nullam 
utilitatem humano generi afferret, qui scri- 
pturam alphabeticam universalem conff- 
ceret, cum lingua adhuc universalis de- 
sideraretur. Quamvis enim omnes popu- 
li eodem alphabeto uterentur , verba ta- 
men inania legerentur , quia eorum si- 
guiTicatio invicem ignoraretur , et mentis 
cogitata denso quasi velamine aliorum a- 
nimis obtegerentur. Ilinc si locutio , qua 
singulae gentes utuntur antea perdiscen- 
da esset , ecquid emolumenti liaberetur sj 

litterae tantum alpliabeticae addiscerentur? 
Accedit , quod pluribus abhinc annis 
scriptura alphabetica fere universalis ob- 
tinet. Populi enina Europaei et Ameri- 
cani , qui Europaeis ipsis culturam re- 
ferunt acceptam , caeteraeque insularum 
gentes barbariem exutae litteris aut lati- 
nis aut italicis utuntur, Africani porro 
et Asiatici , praeter Indos qui peculiares 
characteres habent , et Sinas , qui ideo- 
graphicis signis in scnptione utuntur, Arabi- 
cis litteris seu syriacis Arabicarum similli- 
mis scribunt. Scriptura vero ideographica 
aut Schematographica est , aut Sematogra- 
phica. Har<um altera veram rerum figuram 
repraesentat. Primi omnium £giptii , ut 
habetur praecipue ex Plinio , ea usi fuere. 
Per figuras enim animalium sensus mentis 
eis libuit depromere , et lapidibus , vel 
columnis commiserunt antiquissima mo> 
numenta. Strabo rem expressius indicans 
asserit , per speciem apis mella conficien-. 
tis regem indicasse cui cum jucunditate 
moderante aculei inesse debent ^ per ac« 

clpltrem rem cito factam , quippe quae 
aliarum ferme omnium avis sit velocis* 
sima. Verum hanc scripturam universalem 
quam innuimus , possibilem nullo pacto 
arbitramur , sicut sensit praeclarus etiam 
eruditusque nostrae civitatis vir, qui eam 
ad pauca saltem indicanda posse adhiberi 
luculentissimis argumentis evicit. Earum 
altera, scilicet semalographica visa est per- 
multis ad societatis bonum posse ' con- 
fici , dummodo spinae quibus est aflPatim 
obsita , aliquo pacto quirent eradicari. 
Leibnitius primus omnium eo curas con- 
vertit , sed innumeris , ut neminem fallit 
occupationibus distentus tam improbo la- 
bori vacare non potuit. Ejus vestigia po- 
stea non pauci persecuti in idem incu- 
buerunt irrito fortasse labore (c). Certo 


(c) An essay towrds a reml ehnracter and philoso- 
phical langaage. PoUgraphia cnbalistica Trilhemii. an. 
1661 Joaoois Becheri Spirensis opusculum quoddaiii in 
lucem editum est cum hoc titulo. Character pro notitia 
linguarum universali^ inventum stenographicum hactenas 

Gallus quidam nomine Demaimieux in 
pasigraphicam artem Francico sermone 
diatribam conscripsit , verum Parisic-u- 
sis Academia illius methodum flocci ha- 
buit , operamque , quae ei multis labo- 
ribus ac meditationibus stetit , negligen- 
dam penitus duxit. Equidem cum rem 
hanc inspicerem attentius , existimavi pos- 
se aliquo pacto eam confici. Nara si na- 
tura tantum duce Sinae a primis usque 
temporibus ideographicam scripturam adeo, 
adamarunt , ut ne exteri quidem philo- 
sophi , qui eorum regionem pervaserunt, 


inauditum, Anao 177^3 Georgio Kalraaro nobili Uoga- 
ro typis mandata sunt: Praecepta grammatica , et spe- 
cimina linguae philosophicae, sive Universalis, quod col- 
lectio quaedam est voeum ex veteribne atque hodiernis 
lingnis , ab Alchimia, Astronomia, et a reliquis scien- 
tiis, arlibasque excerptamm , qoae singulae singulis idei» 
inservirent. Pasipkrasia auctore fVoUce germano aa. '797 
excusa. Pasigraphie, und Antipasigraphie , oder uber 
neustt Erfindung einer altgemeinen sprache fitr alie 
Kdl kdr , and von TVilkins , Leibnitz , TVolke , Kalmart. 
pasigraphiscken ideen ein Fersuch. 

scIentUsque , atque artibus eos informa- 
runt ab ista scribendi ratione potuerint 
revocare, quotusquisque est qui non vi- 
det quanto rectius possent et consultius 
cuncti Europae philosophi ipsam confi- 
cere , si eo totos sollertiae nervos inten- 
derent ? Sed praeterquam quod ad haec 
accuranda non vulgare ingenium , nec mo- 
dici labores pro rei merito requirerentur, 
ecquid tandem utilitatis ex hac re in pu- 
blica commoda derivaret ? Etenim scri- 
ptura ideographica non inter nationales 
qui eadem lingua utuntur , sed cum ex- 
teris populis exercenda esset. Non inde et 
sane usum aliquem colligerent mercatores^ 
qui ultro citroque merces exportando eo 
praecipue operam collocant , ut varias lin- 
guas nationum quas adeunt , quantum 
ipsis fuerit satis , ediscant. Neque vero 
fructuum copiam expectationi parem col- 
ligendam ipsa praebebit homini politico. 
Adest enim et ars telegraphica , quae ne 
veteres quidem populos latuit. Graeci, au- 
ctore Eschilo , nuntios mittebant igne 

quod ayyapov irup dicebatur , vocabulo a 
Persis usuq)ato. Solebant enim (ci) reges 
Persarum certis statiouibus dispositos ha- 
bere tabellarios , et nuntios eorum lingua 
angar os appellatos , quorum alter, alteri 
traderet mandata , ut ita celerius perfer- 
rentur (e). Neque denique utile esset lit- 
teratis hominibus. Nam si hujusmodi scri- 
ptura adhiberetur actum quidem esset de 
amplissimis disciplinis, quae rudi et sim- 
plici signorum apparatu traditae , prae- 
terquam quod veluti pannosam vestem et 
horrificam induerent , nullo modo quirent 
ad omnium captum accomodari \ actum 
de poesi , quae ad Dei laudes persequen- 
das , vitae praecepta altius defigenda , et, 
heroum gesta celebranda numquam non 
incubuit. Quo enim abirent imaginum vis, 
schematum varietas, carminum suavitas, 
troporum venustas , quae delectationem 


((/) Herod lib. 8. 

(e) Eamdem contaetudiaem ia Meucania regioBH 
bni Hiipani inveoerunt. 

simul et admirabilitatem excitant? Actum 
de Historia , quam Tullius merito magi- 
stram vitae nuncupavit , quum saepissime 
contigerit ut plerique mentem et animum 
cogitatione hominum excellentium confor* 
marint. Quot signis ad exscribendam hi- 
storiam quisqne uti deberet, ne deesset 
rerum ordini ? Quot figuris indigebit hi- 
storicus , cui longa narratio temporibus , 
locis , personis, circumstantiis distincta 
esset contexenda ? Ecquid dicam de elo- 
quentia , ex qua in universam societatem 
praestantissimi fructus dimanant? Ipsius 
quidem est non modo concretam errorum 
caliginem perrumpere , veritatem nullis 
praestigiis tectam exhibere , frangere au- 
daciam, fraudes refellere , homines ab in- 
teritu vindicare , sed etiam concitare ani- 
mos et permovere. Quum hic igitur sit 
Oratoris scopus , ut persuadeat scilicet 
et moveat , quo pacto signis quisque po- 
terit vim illius eloquentiae apud exteros 
exerere , quae dicitur animorum domina- 
trix ? Valeant igitur , qui suis inventio- 

Ilibus eo demum spectant , ut nobilissi- 
mas artes , quibus edocendis secula ad- 
laborarunt, penitus pessumdent. 

Ex quibus omnibus illud prono ve- 
luti alveo fluit , scilicet aegrorum potius 
deliria quam philosophorum meditationes 
ulteriora de hac re tentamina censenda 
fore. Nam sicuti Dei miraculum linguas 
dispescuit et Dei quidem miraculo opus 
est , ut omnes iterum in unam congeran- 


tur 

